
     REPUBLIKA HRVATSKA
     TRGOVAČKI SUD U OSIJEKU


U IME REPUBLIKE HRVATSKE

R J E Š E N J E


Trgovački sud u Osijeku, po sutkinji Nadi Roso, na temelju prijedloga sudskog savjetnika Augustina Jalšovec, u stečajnom predmetu povodom zahtjeva Financijske agencije, OIB: 85821130368, RC Zagreb, Podružnice Zagreb, Trg svibanjskih žrtava 1995. 1, Zagreb, za provedbu skraćenog stečajnog postupka nad stečajnim dužnikom PULPIT d.o.o. za trgovinu i usluge, Zagreb, Lanište 22, MBS: 080482262, OIB: 33825595749,  dana 12. prosinca 2017.	

    r i j e š i o   j e

I. Obustavlja se skraćeni stečajni postupak nad stečajnim dužnikom PULPIT d.o.o. za trgovinu i usluge, Zagreb, Lanište 22, MBS: 080482262, OIB: 33825595749.
	
II. Postupak će se nastaviti prema općim odredbama Stečajnog zakona.

Obrazloženje

Trgovački sud u Zagrebu 02. svibnja 2017. zaprimio je zahtjev Financijske agencije, Regionalnog centra Zagreb, Podružnice Zagreb, za provedbu skraćenog stečajnog postupka, Klasa: 110-07/17-01/04, Ur.broj: 04-06-17-2403 od 28. travnja  2017. nad stečajnim dužnikom PULPIT d.o.o. za trgovinu i usluge, Zagreb, Lanište 22, MBS: 080482262, OIB: 33825595749. 

Visoki trgovački sud Republike Hrvatske rješenjem, broj: 31-Su-525/17-10 od 26. lipnja 2017. odredio je Trgovački sud u Osijeku kao drugi stvarno nadležni sud za postupanje u stečajnim predmetima Trgovačkog suda u Zagrebu te je Trgovački sud u Zagrebu ustupio ovome Sudu navedeni predmet na daljnje postupanje, koji je zaprimljen 13. srpnja 2017.

Nakon izvršenog uvida u sudski registar Sud je 21.kolovoza 2017. sukladno čl. 430. Stečajnog zakona (Narodne novine, broj: 71/15; u daljnjem tekstu SZ) objavio Oglas na mrežnoj stranici e-oglasna ploča sudova kojim je utvrdio ukupni iznos evidentiranog duga stečajnog dužnika, pozvao osobu ovlaštenu za zastupanje stečajnog dužnika da u roku od 15 dana od dana objave oglasa podnese sudu javnobilježnički ovjerovljeni prokazni popis imovine i obveza dužnika na propisanom obrascu te također pozvao vjerovnike dužnika da najkasnije u roku od 45 dana od dana objave oglasa predlože otvaranje stečajnog postupka nad dužnikom te da uplate predujam u iznosu od 10.000,00 kuna za pokriće troškova postupka na žiro račun ovoga suda. 

Dana 26. listopada 2017.g. (list 9 spisa)  pravovremeno je zaprimljen prijedlog vjerovnika ELEKTRO ALARM d.o.o. Bjelovar, Trojstvena 22, OIB: 47163082198, zastupan po punomoćniku Vesni Vignjević Žak, odvjetnici iz Bjelovara, OIB: 03741069823, a koji prijedlog je dopunjen podneskom od dana 01. prosinca  2017.godine (list 13 spisa), zajedno sa pripadajućim prilozima (list 14 do 32 spisa)   za otvaranje stečajnog postupka, a temeljem čl.16. i čl.109. Stečajnog zakona nad predmetnim dužnikom iz razloga što prema istom ima tražbinu u iznosu od 254.989,07 kuna, a koja se temelji na Presudi P-5533/10 Trgovačkog suda u Zagrebu i Presudi Pž-6556/2013-2 Visokog Trgovačkog suda u Zagrebu, a koju tražbinu stečajni dužnik nije namirio. Također vjerovnik je naveo da kod stečajnog dužnika postoji  stečajni razlog i to nesposobnost za plaćanje jer ima neizvršene osnove za plaćanje u neprekinutom razdoblju dužem od 60 dana, a što je razvidno iz zahtjeva za provedbu skraćenog stečajnog postupka od strane FINA-e (list 2 spisa). Nadalje, uvidom u Izvadak sa lista 8 i 10 spisa sud je utvrdio kako je vjerovnik sukladno uputi Suda od 21. rujna 2017.g.  dana  i 23. listopada 2017.g.  pravovremeno predujmio sredstva za namirenje troška postupka. 
	
Slijedom navedenog, skraćeni stečajni postupak je obustavljen i isti će se nastaviti primjenom općih odredaba Stečajnog zakona, sukladno čl. 433. SZ-a, obzirom nisu ispunjene pretpostavke za istodobno otvaranje i zaključenje skraćenog stečajnog postupka u smislu čl. 431. SZ-a.

                                               U Osijeku,  12. prosinca 2017. 


 Zapisničar: 
Gordana Harc                                                                                   Sudac
								           Nada Roso 
																				      Sudski savjetnik
							                 Augustin Jalšovec 



18 St-1004/17-8


UPUTA O PRAVNOM LIJEKU:
Protiv ovog rješenja nezadovoljna stranka može putem ovog suda izjaviti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka. 
                                                                                                                             

Dna: 
1. FINA, Rc Zagreb, Podružnica Zagreb
2. Stečajni dužnik 
3. Stečajni vjerovnik
4. E-oglasna ploča suda  uz prijedlog vjerovnika (list 14 i 15 spisa) 
5. Riješeno obustavom 
6. Kal. 12/1

